CELEX: 62021TN0141
Language: sk
Date: 2021-03-05 00:00:00
Title: Vec T-141/21: Žaloba podaná 5. marca 2021 – Šakutin/Rada

10.5.2021   
            
            
               SK
            
            
               Úradný vestník Európskej únie
            
            
               C 182/61
            
         
      Žaloba podaná 5. marca 2021 – Šakutin/Rada
      (Vec T-141/21)
      (2021/C 182/82)
      Jazyk konania: angličtina
      
         Účastníci konania
      
      
         Žalobca: Alexandr Vasilevič Šakutin (Minsk, Bielorusko) (v zastúpení: B. Evtimov, advokát)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil vykonávacie nariadenie Rady (EÚ) 2020/2129 zo 17. decembra 2020, ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku, vykonávacie rozhodnutie Rady (SZBP) 2020/2130 zo 17. decembra 2020, ktorým sa vykonáva rozhodnutie 2012/642/SZBP o reštriktívnych opatreniach voči Bielorusku, vykonávacie nariadenie Rady (EÚ) 2021/339 z 25. februára 2021, ktorým sa vykonáva článok 8a nariadenia (ES) č. 765/2006 o reštriktívnych opatreniach voči Bielorusku a rozhodnutie Rady (SZBP) 2021/353 z 25. februára 2021, ktorým sa mení rozhodnutie 2012/642/SZBP o reštriktívnych opatreniach voči Bielorusku,
               
            
                  —
               
               
                  uložil Rade povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod sa zakladá na tom, že Rada neposkytla dostatočné odôvodnenie v súvislosti s dôvodmi, ktoré použila na označenie žalobcu, konkrétne v súvislosti s akoukoľvek účasťou na represiách voči občianskej spoločnosti a demokratickej opozícii podľa článku 4 písm. a) rozhodnutia Rady 2012/642/SZBP.
               
            
                  2.
               
               
                  Druhý žalobný dôvod sa zakladá na tom, že Rada neposkytla skutočné dôvody a dopustila sa niekoľkých zjavne nesprávnych posúdení, keď konštatovala, že žalobca podporuje režim prezidenta Lukašenka a má z neho výhody.